ঘূর্ণিঝড় মন্থা নিয়ে জরুরি বৈঠকে নবান্ন, একাধিক সতর্কবার্তা মুখ্য সচিবের

ওয়েবডেস্ক- ঘূর্ণিঝড় মন্থা (Cyclone Montha) নিয়ে জরুরি বৈঠক শুরু নবান্নে (Nabanna) । মুখ্যসচিবের (Chief Secretary Monoj Pant) নেতৃত্বে এই জরুরি বৈঠক। বৈঠকে উত্তরবঙ্গকে বিশেষ ভাবে সতর্ক করা হল।

সাম্প্রতিক সময়ে উত্তরবঙ্গ (North Bengal) বড় বিপর্যয়ের সাক্ষী থেকেছে। আগামী ৩০-৩১ অক্টোবর উত্তরবঙ্গে প্রবল বৃষ্টির পূর্বাভাস রয়েছে। তাই উত্তরবঙ্গের সব অফিসারদের বিশেষত ভাবে সতর্ক থাকতে হবে। ফিল্ড এ নেমে কাজ করার নির্দেশ। বৈঠকে মুখ্যসচিব জানান, বিশেষভাবে চাষিদের সতর্ক করতে হবে। আগামী ৩০-৩১ এ অক্টোবর চাষিদের ফসল তুলতে বারণ করতে হবে যাতে কোনও রকম দুর্ঘটনা এড়ানো যায়। বৈঠকে মুখ্যসচিব মনোজ পন্থ জানান, সেচ দফতরের অফিসার দের মাঠে – ময়দানে থাকতে হবে। ৩০-৩১ তারিখ রাজ্যের জন্য খুবই আশঙ্কা জনক। তাই সব অফিসার দের সতর্ক থাকতে হবে। আবহাওয়া দফতর বলছে ১১ সেন্টিমিটার পর্যন্ত বৃষ্টি হবে। তাই সবাই এলার্ট থাকার পরামর্শ দিয়েছেন মুখ্যসচিব মনোজ পন্থ।

আরও পড়ুন- অন্ধ্র উপকূলে ল্যান্ডফল প্রক্রিয়া শুরু মন্থার, ঘণ্টায় ১০০ কিমি বেগে বইছে হাওয়া

অন্ধ্র উপকূলে প্রবল তাণ্ডবলীলায় ঘূর্ণিঝড় মন্থা। মঙ্গলবার ভোরে শক্তি বাড়িয়ে প্রবল ঘূর্ণিঝড়ে পরিণত হয়েছে ঘূর্ণিঝড় মন্থা। রাতেই অন্ধ্রপ্রদেশ উপকূলের মছলিপত্তনম ও কলিঙ্গপত্তনমের মধ্যে কাকিনাড়া সংলগ্ন এলাকায় আছড়ে পড়বে ঘূর্ণিঝড়টি ৷ অন্ধ্রপ্রদেশের উপকূলবর্তী এলাকাগুলিতে প্রবল ঝড় বৃষ্টি শুরু হয়েছে। ঝড়ের গতি প্রায় ৯০-১০০ কিলোমিটার প্রতি ঘণ্টা। দমকা ঝড়ের গতি হতে পারে ঘণ্টায় সর্বোচ্চ ১১০ কিলোমিটার। দুর্যোগ শুরু হয়েছে ওড়িশাতেও । ঘূর্ণিঝড়ের প্রভাবে পশ্চিমবঙ্গ এবং ঝাড়খণ্ডের একাধিক জেলায় ভারী বৃষ্টির সম্ভাবনা রয়েছে জানিয়েছে মৌসম ভবন।

পশ্চিমবঙ্গে ঝড় না হলেও প্রবল ঘূর্ণিঝড়ের প্রভাব পড়বে। কলকাতা-সহ দক্ষিণবঙ্গে ঝড়বৃষ্টির জন্য সতর্কতা জারি করা হয়েছে। দক্ষিণবঙ্গের সব জেলায় ভারী বৃষ্টির পূর্বভাস। বুধবার দক্ষিণবঙ্গের সব জেলায় বজ্রবিদ্যুৎ-সহ বৃষ্টি এবং দমকা ঝোড়ো হাওয়ার জন্য হলুদ সতর্কতা জারি করা হয়েছে। দক্ষিণ ২৪ পরগনা, পূর্ব ও পশ্চিম মেদিনীপুর, ঝাড়গ্রামে হতে পারে ভারী বৃষ্টি। বৃহস্পতিবার পুরুলিয়া, পশ্চিম বর্ধমান, বীরভূম, মুর্শিদাবাদ জেলাতে ভারী বৃষ্টির সম্ভাবনা রয়েছে। সব জেলাতেই বজ্রবিদ্যুৎ-সহ বৃষ্টির সঙ্গে ৩০ থেকে ৪০ কিলোমিটার গতিবেগে দমকা বাতাস বইবে। ৩১ বুধবার থেকে উত্তরবঙ্গেও ঝড়বৃষ্টির সম্ভাবনা রয়েছে।

দেখুন আরও খবর-